PATVIRTINTA

Švenčionių Juliaus Siniaus meno mokyklos

direktoriaus 2025 m. sausio 15 d.

įsakymu Nr. V- 6

**ŠVENČIONIŲ JULIAUS SINIAUS MENO MOKYKLA**

**XI RESPUBLIKINIO STYGINIŲ INSTRUMENTŲ JAUNŲJŲ ATLIKĖJŲ**

**KONKURSO – FESTIVALIO „STYGŲ ŠĖLSMAS“ NUOSTATAI**

**Tikslai**

* Skatinti moksleivių meninę saviraišką ir kūrybinę iniciatyvą;
* Skatinti bendradarbiauti Lietuvos muzikos ir meno mokyklas;
* Suteikti galimybę mokytojams dalintis profesine patirtimi.

**Uždaviniai**

* Ugdyti atlikėjų įgūdžius ir meninį intelektą;
* Atskleisti jaunųjų atlikėjų galimybes ir gebėjimus muzikuoti.

**Bendrosios sąlygos**

* XI Respublikinis styginių instrumentų jaunųjų atlikėjų konkursas – festivalis „Stygų šėlsmas“vyks nuotoliniu būdu;
* Konkursas – festivalis vyks virtualiai **2025 m. balandžio 16 d.**;
* Konkurse – festivalyje gali dalyvauti atlikėjai grojantys styginiais instrumentais: gitara, ukulele, kanklėmis, smuiku, violončele, kontrabosu, altu, arfa ir t.t.;
* Solistų koncertmeisteriais gali būti mokytojai ir mokiniai;
* Dalyvio paraiškos pateikimas konkurse – festivalyje yra vertinamas, kaip sutikimas su visomis konkurso – festivalio sąlygomis (pvz.: vaizdo įrašo, pavardės, programos skelbimas ir pan.).

**Konkurso – festivalio programa**

* **Nuotoliniu būdu** – pateikia vieno laisvai pasirinkto kūrinio vaizdo įrašą;
* Dalyviai kūrinius atlieka mintinai;
* Vaizdo įrašas turi būti sukurtas ne anksčiau kaip 2024 metais;
* Vaizdo įrašas turi būti nufilmuotas stabilia, horizontalia, nejudančia kamera. Vaizdo įraše atlikėjas turi būti matomas visu ūgiu. Vaizdo įrašas negali būti sumontuotas.
* Vaizdo įrašas turi būti patalpintas internetiniame kanale **„YouTube“**;
* Vaizdo įrašo auditorija turi būti skirta vaikams (**„Yes, it`s made for kids“**);
* Vaizdo įrašo pavadinimo skiltyje turi būti parašytas vaizdo įraše atliekamo *kūrinio autorius* (vardas, pavardė), *kūrinio pavadinimas*, *atlikėjo* (vardas, pavardė), jei atlikėjas groja su *koncertmeisterio* pritarimu ar *koncertmeisterio* parengta fonograma (vardas, pavardė);
* Dalyvio paraiškoje, skiltyje *„Programos trukmė“* turi būti įkelta **vaizdo įrašo nuoroda.**

**Konkurso – festivalio organizavimo tvarka**

* Konkurso – festivalio dalyvių pasirodymų peržiūra ir vertinimas vyks **2025 m. balandžio 5 d. – balandžio 10 d.**;
* Konkurso – festivalio nugalėtojų sąrašas bus skelbiamas **2025 m. balandžio 16 d.**;
* Konkurso – festivalio dalyviai skirstomi į šias grupes:

**G1, G2, G3, G4** – gitara, ukulelė;

**K1, K2, K3, K4** – kanklės, arfa;

**S1, S2, S3, S4** – smuikas, altas;

**V1, V2, V3, V4** – violončelė, kontrabosas.

**1 grupė** – I-III klasės;

**2 grupė** – IV-V klasės;

**3 grupė** – VI-VIII klasės;

**4 grupė** – NVŠ;

**5 grupė** – styginių instrumentų ansambliai (koncertmeisteris mokytojas).

**Paraiškų pateikimo tvarka**

* Konkurso – festivalio anketas siųsti iki **2025 m. balandžio 3 d.** elektroninio pašto adresu [**berzinskienevirginija@gmail.com**](mailto:berzinskienevirginija@gmail.com);
* **Konkurso – festivalio laikas 2025 m. balandžio 16 d.**;
* Parama konkursui – festivaliui: solistui – 12 Eur, ansamblio dalyviui (vienam) – 5 Eur. Dalyviui, kuris dalyvauja kaip solistas, nereikia mokėti ansamblio dalyvio mokesčio;
* Paramos mokestį dalyviai sumoka į Švenčionių Juliaus Siniaus meno mokyklos sąskaitą
* Nr.LT614010043200323873 (Luminor bankas). **Pervedant paramą, prašome nurodyti renginio pavadinimą, dalyvio ar dalyvių pavardes ir mokyklą**;
* Kartu su anketa reikia atsiųsti paramos mokėjimą patvirtinančio dokumento kopiją.

**Konkurso – festivalio vertinimo komisija**

* Konkurso – festivalio dalyvius vertins komisija;
* Komisijos narių pavardės bus paskelbtos prieš konkurso – festivalio pradžią;
* Dalyviai vertinami pagal kūrinio atlikimo muzikalumą, artistiškumą, meistriškumą;
* Komisijos nariai savo mokinių nevertina;
* Vertinimo komisijos sprendimai galutiniai ir neskundžiami.

**Apdovanojimai**

* Visi konkurso – festivalio dalyviai ir jų mokytojai bus apdovanoti padėkos raštais;
* Konkurso nugalėtojai bus apdovanoti diplomais.

**Konkurso – festivalio organizatorė ir koordinatorė:**

smuiko mokytoja metodininkė Virginija Beržinskienė, tel. +370 601 67552